Vetle Langedahl

Vetle Langedahl (født 1996) er en norsk politiker (H) fra Lakselv og Hammerfest.

Han var vararepresentant til Stortinget fra Finnmark i perioden 2017–2021 og møtte til sammen 146 dager. Han var Høyres førstekandidat ved stortingsvalget 2021 i Finnmark, men ble ikke valgt.

Fra 21. september 2020 til 20. januar 2021 var han politisk rådgiver for utenriksminister Ine Marie Søreide Eriksen.

Han var medlem av Finnmark fylkesting og varamedlem av Hammerfest kommunestyre fra 2015 til 2017. Fra 2013 til 2015 var han leder i Finnmark Unge Høyre. Han ble valgt inn i Porsanger kommunestyre ved valget i 2023.

Han har juridisk embedseksamen fra Universitetet i Tromsø fra 2021.

Referanser 

Høyre-politikere i Finnmark
Vararepresentanter til Stortinget